
ЖОГОРКУ ЕВРАЗИЯ ЭКОНОМИКАЛЫК КЕҢЕШИ


ЧЕЧИМ

	2026 -жылдын «29» майы
	№ 9 
	 Астана шаары



Жогорку Евразия экономикалык кеңешинин 2023-жылдын 
25-майындагы № 4 чечимине өзгөртүүлөрдү киргизүү жөнүндө

Евразия экономикалык бирлигине мүчө мамлекеттердин агроөнөр жай комплексинин тармактарында биргелешкен кооперациялык долбоорлорду ишке ашырууда финансылык жардам көрсөтүү максатында Жогорку Евразия экономикалык кеңеши чечти:
1. Жогорку Евразия экономикалык кеңешинин 2023-жылдын 
25-майындагы № 4 «Евразия экономикалык бирлигине мүчө мамлекеттер тарабынан өнөр жай тармактарындагы биргелешкен кооперациялык долбоорлорду ишке ашырууда финансылык жардам көрсөтүү жөнүндө» чечимине төмөнкүдөй өзгөртүүлөр киргизилсин:
а) аталышы «жана агроөнөр жай комплексинин» деген сөздөр менен толукталсын;
б) преамбулада:
«20-берененин 1-пунктуна, 92-берененин 9-пунктунун 1-пунктчасына» деген сөздөр «20-беренеге, 92-берененин 9-пунктунун 1-пунктчасына, 
95-берененин 21-пунктуна» деген сөздөр менен алмаштырылсын;
«жана Өнөр жай кызматташтыгы жөнүндө протоколдун (аталган Макулдашууга № 27 тиркеме) 3-пункту» деген сөздөр алып салынсын;
в) 1-пунктта:
экинчи абзацта «өнөр жай тармактарында» деген сөздөрдөн кийин «жана агроөнөр жай комплексинде» деген сөздөр менен толукталсын;
төмөнкү мазмундагы абзац менен толукталсын: 
«Финансылык жардам көрсөтүү механизми 2029-жылдын 6-июнуна чейин колдонулат».
2. Ушул Чечим 2026-жылдын 22-июнунда кол коюлган Евразия экономикалык бирлигине мүчө мамлекеттердин агроөнөр жай комплексинин тармактарында биргелешкен кооперациялык долбоорлорду ишке ашырууда финансылык жардам көрсөтүү бөлүгүндө 2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү жөнүндө протокол күчүнө кирген датадан тартып күчүнө кирет.

Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

